ກອງປະຊຸມຮ່ວມ ທະນາຄານໂລກ ແລະ IMF ເພັ່ງເລັງໃສ່ ການປະຕິຮູບ ເພື່ອກະຕຸ້ນການຂະຫຍາຍຕົວ
ທ່ານ​ນາງ Christine Lagarde ຫົວໜ້າ​ ຂອງ​ ອົງການ​ກອງ​ທຶນ​ສາກົນ ກ່າວ​ວ່າ ​ເສດຖະກິດ​ຂອງ​ໂລກ ຂະຫຍາຍ​ໂຕ​ອອກ ພຽງ​ປະມານ 3.4 ​ເປີ​ເຊັນ ​ເມື່ອ​ປີ​ກາຍ​ນີ້.
ບັນດາເຈົ້າໜ້າທີ່ ທະນາຄານກາງ ແລະ ເຈົ້າໜ້າທີ່ການເງິນ ຈາກເກືອບ 200 ປະເທດ ແມ່ນມາໂຮມກັນ ຢູ່ໃນວໍຊິງຕັນ ສຳຫລັບ ກອງປະຊຸມ ຂອງທະນາຄານໂລກ ແລະ ອົງການ ກອງທຶນສາກົນ ຫຼື IMF ທີ່ຈະເພັ່ງເລັງໃສ່ເລື້ອງ ເພີ້ມຄວາມ ໄວການພັດທະນາເສດຖະກິດ ສ້າງວຽກເຮັດງານທຳ ແລະ ຫລີກເວັ້ນການຜິດຖຽງກັນ ທາງດ້ານການເມືອງ ການສຶກສາ ຄົ້ນຄວ້າໃໝ່ຕ່າງໆ ສະແດງໃຫ້ເຫັນວ່າ ບາດກ້າວຂອງການ ຂະຫຍາຍໂຕໃນໂລກນັ້ນ ແມ່ນຫລ້າຊ້າ ແບບຝືດເຄືອງ ເຖິ່ງແມ່ນວ່າ ລາຄານ້ຳມັນໄດ້ລຸດລົງ ແລະ ການຂະຫຍາຍຕົວ ຂອງສະຫະລັດທີ່ແຂງແຮງ ຫົວໜ້າຂອງອົງການກອງທຶນສາກົນ ກ່າວວ່າ ເສດຖະກິດຂອງໂລກ ຂະຫຍາຍໂຕອອກພຽງປະມານ 3 4 ເປີເຊັນ ເມື່ອປີ ກາຍນີ້ ໃນຂະນະທີ່ ການຂະຫຍາຍໂຕນັ້ນ ແມ່ນເກືອບເທົ່າກັບ ອັດຕາສະເລ່ຍໃນໄລຍະ ສອງທົດສະວັດທີ່ຜ່ານມາ ຫົວໜ້າອົງການ IMF ທ່ານນາງ Christine Lagarde ກ່າວວ່າ ການຂະຫຍາຍຕົວ ແມ່ນບໍ່ທຸ່ນທ່ຽງ ແລະ ຊ້າເກີນໄປ ທ່ານນາງ Lagarde ຊຸກຍູ້ໃຫ້ບັນດາປະເທດ ໃຫ້ສວຍເອົາໂອກາດດີ ທີ່ລາຄານ້ຳມັນ ລຸດລົງ ເພື່ອຕັດເງິນອຸດໜຸນດ້ານພະລັງງານ ແລະ ໃຊ້ທຶນທີ່ໄດ້ມານັ້ນ ເຂົ້າໃນດ້ານການ ສຶກສາ ເພື່ອສົ່ງເສີມ ການຂະຫຍາຍໂຕດ້ານເສດຖະກິດອັນຍາວນານ ການປັບປຸງພື້ນຖານໂຄງລ່າງ ແມ່ນຍັງເປັນຈຸດເພັ່ງເລັງ ຂອງທະນະຄານລົງທຶນດ້ານພື້ນ ຖານໂຄງລ່າງ ໃໝ່ ທີ່ນຳພາໂດຍຈີນ ບັນດານັກວິເຄາະ ຈຳນວນນຶ່ງ ມອງເຫັນວ່າ ທະນາຄານ ດັ່ງກ່າວ ຈະເປັນຄູ່ແຂ່ງ ກັບ IMF ແລະ ທະນາຄານໂລກ ຊຶ່ງບັນດານັກວິພາກວິຈານ ກ່າວວ່າ ແມ່ນຄອບງຳ ໂດຍບັນດາປະເທດຕາເວັນຕົກ ຢ່າງບໍ່ຍຸດຕິທຳເລີຍ ປະທານ ທະນາຄານໂລກ ທ່ານ Jim Yong Kim ຮຽກຮ້ອງ ທະນາຄານາໃໝ່ດັ່ງກ່າວ ໃຫ້ຢຶດໝັ້ນ ມາດຕາຖານຕ່າງໆທີ່ສູງ ສຳຫລັບ ການພົວພັນ ກັບເລື້ອງສະພາບແວດລ້ອມ ແລະ ບັນຫາແຮງງານຕ່າງໆນັ້ນ